L 316/54
(18)
EL
Επίσημη Εφημερίδα της Ευρωπαϊκής Ένωσης
8.12.2022
Σύμφωνα με το άρθρο 27 παράγραφος 2 του βασικού κανονισμού, πραγματοποιήθηκε διαβούλευση με όλους τους οικείους γνωστούς παραγωγούς-εξαγωγείς και με τις τουρκικές αρχές για την επιλογή του δείγματος.
1.6. Παρατηρήσεις σχετικά με την επιλογή του δείγματος
(19)
Η Επιτροπή έλαβε παρατηρήσεις από τους συνεργαζόμενους εξαγωγείς Selina Balık İşleme Tesisi İthalat İhracat ve Ticaret A.Ş, (στο εξής: Selina Balik) και Kılıç Deniz Ürünleri Üretimi İhracat İthalat ve Ticaret A.Ş. (στο εξής: Kilic Deniz) οι οποίοι ζητούσαν να συμπεριληφθούν στο δείγμα.
(20)
Η Επιτροπή εξέτασε τα αιτήματα αυτά σε σημείωμα που τέθηκε στον ανοικτό φάκελο στις 22 Οκτωβρίου 2021.
Όπως εξηγείται στο σημείωμα, και τα δύο αιτήματα απορρίφθηκαν, διότι το δείγμα είχε επιλεγεί με βάση τον μεγαλύτερο αντιπροσωπευτικό όγκο εξαγωγών για τον οποίο θα μπορούσε λογικά να διεξαχθεί έρευνα εντός του διαθέσιμου χρόνου.
(21)
Η Selina Balik και η Kilic Deniz δεν συγκαταλέγονταν μεταξύ των μεγαλύτερων παραγωγών-εξαγωγέων και, ως εκ τούτου, η προσθήκη αυτών των εταιρειών στο δείγμα όχι μόνο δεν θα αύξανε σημαντικά την αντιπροσωπευτικότητα του δείγματος, αλλά θα μπορούσε να εμποδίσει την έγκαιρη ολοκλήρωση της έρευνας.
(22)
Στις 11 Νοεμβρίου 2021 η Danish Aquaculture Organisation (στο εξής: DAO) που εκπροσωπεί τους ενωσιακούς παραγωγούς ιριδίζουσας πέστροφας απέστειλε παρατηρήσεις ζητώντας από την Επιτροπή να συμπεριλάβει στο δείγμα μικρότερους πεστροφοκαλλιεργητές από την Τουρκία, καθώς τα προγράμματα επιδοτήσεων είχαν τροποποιηθεί για να επωφελούνται περισσότερο από αυτά οι μικρότεροι πεστροφοκαλλιεργητές σε σχέση με τους μεγαλύτερους.
Η DAO επισήμανε εν προκειμένω ότι, λόγω των αλλαγών στα προγράμματα άμεσων επιδοτήσεων, ιδίως της επιβολής ανώτατων ορίων παραγωγής, οι επιδοτήσεις προς τους μικρότερους πεστροφοκαλλιεργητές στην ουσία αυξήθηκαν.
(23)
Ως εκ τούτου, η DAO ζήτησε από την Επιτροπή να αλλάξει μεθοδολογία επιλογής του δείγματος και, αντί του μεγαλύτερου όγκου εξαγωγών για τον οποίο θα μπορούσε λογικά να διεξαχθεί έρευνα, να επιλέξει ένα στατιστικά έγκυρο δείγμα το οποίο, κατά την άποψή της, θα αποτύπωνε με ακρίβεια την πολυμορφία των Τούρκων παραγωγών πέστροφας.
Ωστόσο, η DAO δεν πρότεινε συγκεκριμένο συνεργαζόμενο εξαγωγέα που θα έπρεπε να συμπεριληφθεί στο δείγμα.
(24)
Η Επιτροπή απέρριψε το αίτημα αυτό, δεδομένου ότι τα στοιχεία για τη δειγματοληψία που ζητήθηκαν από τους εξαγωγείς δεν περιείχαν πληροφορίες που θα επέτρεπαν στην Επιτροπή να επιλέξει δείγμα με τον τρόπο αυτόν.
(25)
Οι αλλαγές στα προγράμματα άμεσων επιδοτήσεων, όπως παρουσιάζονται στην ενότητα 4 κατωτέρω, αποτυπώθηκαν στον υπολογισμό του οφέλους. 1.7.
Αιτήματα για καθορισμό ατομικού ύψους αντισταθμίσιμης επιδότησης για τις εταιρείες που δεν συμπεριλαμβάνονται στο δείγμα (στο εξής: ατομική εξέταση)
(26)
Μετά την έναρξη της έρευνας η Επιτροπή έλαβε δύο αιτήματα για καθορισμό ατομικού ύψους αντισταθμίσιμης επιδότησης βάσει του άρθρου 27 παράγραφος 3 του βασικού κανονισμού.
Τα αιτήματα αυτά υποβλήθηκαν υπό μορφή απάντησης με συμπληρωμένο ερωτηματολόγιο.
(27)
Το πρώτο αίτημα υποβλήθηκε από την εταιρεία Selina Balik.
(28)
Η Επιτροπή αποδέχθηκε το αίτημά της για ατομική εξέταση, δεδομένου ότι επανεξέταζε ήδη την κατάσταση της εταιρείας στο πλαίσιο παράλληλης ενδιάμεσης επανεξέτασης σχετικά με το ίδιο προϊόν.
Η εν λόγω ενδιάμεση επανεξέταση κινήθηκε στις 5 Φεβρουαρίου 2021 (7).
Ωστόσο, η Selina Balik απέσυρε το αίτημά της για επανεξέταση και, στη συνέχεια, η Επιτροπή περάτωσε την επανεξέταση στις 10 Μαρτίου 2022 (8).
(29)
Η Selina Balik είχε υποβάλει πλήρη απάντηση στο ερωτηματολόγιο η οποία αντιστοιχούσε στην ίδια περίοδο της έρευνας επανεξέτασης με την ΠΕΕ (ημερολογιακό έτος 2020) της παρούσας ενδιάμεσης επανεξέτασης.
Η εταιρεία συμφώνησε με το γεγονός ότι οι πληροφορίες που παρείχε επρόκειτο να χρησιμοποιηθούν στην τρέχουσα επανεξέταση.
Η Επιτροπή είχε ήδη ελέγξει σε μεγάλο βαθμό τις υποβληθείσες πληροφορίες και μόνο ο διασταυρούμενος έλεγχος εξ αποστάσεως δεν είχε διενεργηθεί.
(30)
Ως εκ τούτου, κατά την έναρξη της παρούσας έρευνας ήταν ήδη διαθέσιμα πλήρη στοιχεία και δεν θα μπορούσε να θεωρηθεί υπερβολικά επαχθές να διεξαχθεί έρευνα σχετικά με την κατάσταση της Selina Balik για τους σκοπούς της τρέχουσας επανεξέτασης.
(7) ΕΕ C 40 της 5.2.2021, σ. 12. (8) ΕΕ L 83 της 10.3.2022, σ.
60.